**Ashleigh Barty**, nada en Ipswich, Queensland, o 24 de abril de 1996, é unha ex xogadora de tenis e antiga xogadora de crícket australiana. Chegou ao número un do mundo individual da Women's Tennis Association (WTA), sendo a segunda australiana que o logrou tras Evonne Goolagong Cawley. Tamén chegou a estar entre as cinco mellores do mundo en dobres. Barty gañou sete títulos individuais do WTA Tour, incluído un título de Roland Garros.

Barty é unha xogadora de todas as superficies, que emprega unha ampla variedade de golpes no seu estilo de xogo. A pesar das súa curta estatura para unha xogadora de tenis profesional, ten un servizo excelente. Barty actúa como Embaixadora Nacional Indíxena do Tenis para Tennis Australia.

Traxectoria
-----------

Barty naceu en Ipswich en Queensland e comezou a xogar ao tenis con catro anos preto en Brisbane. Tivo unha carreira júnior prometedora, acadando o número dous do mundo tras gañar o título individual de nenas en Wimbledon en 2011. De adolescente, Barty tivo un éxito temperán en dobre no WTA Tour de 2013, chegando á final de tres torneos do Grand Slam coa veterana Casey Dellacqua, incluído o Aberto de Australia con dezaseis anos. Posteriormente, na temporada de 2014 decidiu tomar un descanso indefinido do tenis, pasando a xogar ao crícket. Asinou un contrato co Brisbane Heat para a temporada inaugural da Women's Big Bash League, sen recibir antes adestramento nese deporte.

Barty volveu ao tenis a principios de 2016. Revelouse como xogadora individual en 2017, gañando o seu primeiro título da WTA, o Malaysian Open, que lle valeu para chegar ao número 17 da clasificación sen chegar a estar entre as cen primeiras antes do seu tempo fóra do tenis.

O 23 de marzo de 2022 anunciou que abandonaba a práctica profesional do tenis á idade de 25 anos e sendo a número un da WTA.

Torneos de Grand Slam
---------------------

### Individual

#### Títulos (3)

|  |  |  |  |
| --- | --- | --- | --- |
| **Ano** | **Torneo** | **Opoñente na final** | **Resultado** |
| 2019 | **Francia Roland Garros** | República Checa Markéta Vondroušová | 6-1, 6-3 |
| 2021 |  **Wimbledon** | República Checa Karolína Plíšková | 6–3, 6–7(4–7), 6–3 |
| 2022 | **Australia Aberto de Australia** |  Danielle Collins | 6–3, 7–6(7–2) |

### Dobres

#### Títulos (1)

|  |  |  |  |  |
| --- | --- | --- | --- | --- |
| **Ano** | **Torneo** | **Parella** | **Opoñentes na final** | **Resultado** |
| 2018 |  **Aberto dos Estados Unidos**  |  Coco Vandeweghe | Hungría Tímea BabosFrancia Kristina Mladenovic | 3-6, 7-6(2), 7-6(6) |

#### Finalista (5)

|  |  |  |  |  |
| --- | --- | --- | --- | --- |
| **Ano** | **Torneo** | **Parella** | **Opoñentes na final** | **Resultado** |
| 2013 | **Australia Aberto de Australia**  | Australia Casey Dellacqua | Italia Sara ErraniItalia Roberta Vinci | 2-6, 6-3, 2-6 |
| 2013 |  **Wimbledon**  | Australia Casey Dellacqua |  Su-Wei HsiehRepública Popular da China Shuai Peng | 6-7(1), 1-6 |
| 2013 |  **Aberto dos Estados Unidos**  | Australia Casey Dellacqua | República Checa Andrea HlaváčkováRepública Checa Lucie Hradecká | 7-6(4), 1-6, 4-6 |
| 2017 | **Francia Roland Garros**  | Australia Casey Dellacqua |  Bethanie Mattek-SandsRepública Checa Lucie Šafářová | 2-6, 1-6 |
| 2019 |  **Aberto dos Estados Unidos**  | Belarús Victoria Azarenka | Bélxica Elise MertensBelarús Aryna Sabalenka | 5-7, 5-7 |

Notas
-----

1. ↑  "Ash Barty announces shock retirement from tennis at 25". *the Guardian* (en inglés). 2022-03-23. Consultado o 2022-03-23.

1. ↑  Margaret Court tamén acadou o número 1 antes de que se creasen as clasificacións da WTA en 1975.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ashleigh Barty Modificar a ligazón no Wikidata*** |

### Ligazóns externas

* Ashleigh Barty stats on My Cricket

|  |  |
| --- | --- |
| Control de autoridades | 
* Wd: Q84056
* WorldCat
* VIAF: 5446157342847310100002
* GND: 119875527X
* IMDb: nm9173309
* Munzinger: 01000010098
* ITF: 100114005
* Scoresway: 28701
* WTA: 318033

 |